title: Регламент за изпълнение (ЕС) 2018/1079 на Комисията от 30 юли 2018 година за разрешаване на употребата на препарат от Bacillus subtilis DSM 28343 като фуражна добавка за отбити прасенца (притежател на разрешението Lactosan GmbH & Co. KG) (Текст от значение за ЕИП.)

text:
                  31.7.2018

                  BG

                  Официален вестник на Европейския съюз

                  L 194/131

         РЕГЛАМЕНТ ЗА ИЗПЪЛНЕНИЕ (ЕС) 2018/1079 НА КОМИСИЯТА
         от 30 юли 2018 година
         за разрешаване на употребата на препарат от Bacillus subtilis DSM 28343 като фуражна добавка за отбити прасенца (притежател на разрешението Lactosan GmbH & Co. KG)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:

                     (1)

                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                     (2)

                     В съответствие с член 7 от Регламент (ЕО) № 1831/2003 беше подадено заявление за издаване на разрешение за препарат от Bacillus subtilis DSM 28343. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                     (3)

                     Заявлението се отнася до разрешаването на препарат от Bacillus subtilis DSM 28343 като фуражна добавка за отбити прасенца, която следва да бъде класифицирана в категорията „зоотехнически добавки“.

                     (4)

                     Препаратът от Bacillus subtilis DSM 28343, принадлежащ към категорията „зоотехнически добавки“, беше разрешен за срок от десет години като фуражна добавка за пилета за угояване с Регламент (ЕО) 2017/187 на Комисията (2).

                     (5)

                     В становището си от 6 март 2018 г. (3) Европейският орган за безопасност на храните („Органът“) заключи, че при предложените условия на употреба препаратът от Bacillus subtilis DSM 28343 не се отразява неблагоприятно върху здравето на животните и хората, нито върху околната среда, както и че може да увеличи теглото, наддаването на тегло или съотношението фураж/наддаване при отбити прасенца. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                     (6)

                     При оценката на препарата от Bacillus subtilis DSM 28343 беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                     (7)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните, при спазване на условията, определени в същото приложение.

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 юли 2018 година.

                  За Комисията

                  Председател

               Jean-Claude JUNCKER

            (1)  ОВ L 268, 18.10.2003 г., стр. 29.

            (2)  Регламент за изпълнение (ЕС) 2017/187 на Комисията от 2 февруари 2017 г. за разрешаване на употребата на препарат от Bacillus subtilis (DSM 28343) като фуражна добавка за пилета за угояване (притежател на разрешението Lactosan GmbH & Co. KG) (ОВ L 29, 3.2.2017 г., стр. 35).

            (3)  EFSA Journal (Бюлетин на ЕОБХ), 2018; 16(3):5221.

            ПРИЛОЖЕНИЕ

                        Идентификационен номер на добавката

                        Наименование на притежателя на разрешението

                        Добавка

                        Състав, химична формула, описание, метод за анализ

                        Вид или категория на животните

                        Максимална възраст

                        Минимално съдържание

                        Максимално съдържание

                        Други разпоредби

                        Срок на валидност на разрешението

                        CFU/kg пълноценен фураж със съдържание на влага 12 %

                           Категория: „зоотехнически добавки“. Функционална група: „стабилизатори на чревната флора“.

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Състав на добавката

                        Препарат от Bacillus subtilis DSM 28343, съдържащ минимум 1 × 1010 CFU /g добавка
                        В твърдо състояние

                           Характеристика на активното вещество

                        Жизнеспособни спори на Bacillus subtilis DSM 28343

                           Метод за анализ
                            (1)

                        За идентификация на Bacillus subtilis DSM 28343 във фуражната добавка, премиксите и фуражите:

                                    —

                                    идентификация: пулсова гел електрофореза (PFGE)

                              За преброяване на Bacillus subtilis DSM 28343 във фуражната добавка, премиксите и фуражите:

                                    —

                                    преброяване: метод на разстилане върху триптон-соев агар — EN 15784

                        Прасенца (отбити)

                        —

                        1 × 109

                        —

                                    1.

                                    В упътването за употреба на добавката и премиксите се посочват условията на съхранение и устойчивостта при топлинна обработка.

                                    2.

                                    За употреба при отбити прасенца с тегло до 35 kg.

                                    3.

                                    За потребителите на добавката и премиксите стопанските субекти в областта на фуражите установяват процедури за работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства.

                        20.8.2028 г.

               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.


title: Регламент за изпълнение (ЕС) 2018/1080 на Комисията от 30 юли 2018 година за разрешаване на употребата на препарат от Bacillus subtilis DSM 29784 като фуражна добавка за видове домашни птици с по-малко стопанско значение, отглеждани за угояване и за носачки (притежател на разрешението Adisseo France SAS) (Текст от значение за ЕИП.)

text:
                  31.7.2018

                  BG

                  Официален вестник на Европейския съюз

                  L 194/134

         РЕГЛАМЕНТ ЗА ИЗПЪЛНЕНИЕ (ЕС) 2018/1080 НА КОМИСИЯТА
         от 30 юли 2018 година
         за разрешаване на употребата на препарат от Bacillus subtilis DSM 29784 като фуражна добавка за видове домашни птици с по-малко стопанско значение, отглеждани за угояване и за носачки (притежател на разрешението Adisseo France SAS)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:

                     (1)

                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                     (2)

                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от Bacillus subtilis DSM 29784. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                     (3)

                     Заявлението се отнася до разрешаването на употребата на препарат от Bacillus subtilis DSM 29784 като фуражна добавка за видове домашни птици с по-малко стопанско значение, отглеждани за угояване и за носачки, която да бъде класифицирана в категорията „зоотехнически добавки“.

                     (4)

                     Препаратът от Bacillus subtilis DSM 29784, принадлежащ към категорията „зоотехнически добавки“, беше разрешен за срок от десет години като фуражна добавка за пилета за угояване и пилета, отглеждани за кокошки носачки, с Регламент за изпълнение (ЕС) 2018/328 на Комисията (2).

                     (5)

                     В становището си от 21 февруари 2018 г. (3) Европейският орган за безопасност на храните („Органът“) заключи, че при предложените условия на употреба препаратът от Bacillus subtilis DSM 29784 не се отразява неблагоприятно върху здравето на животните и хората, нито върху околната среда. Органът също така стигна до заключението, че може основателно да се допусне, че начинът на действие при видовете домашни птици с по-малко стопанско значение е същият, както при основните видове домашни птици (пилета за угояване). Следователно заключението относно ефикасността при пилета за угояване може да се екстраполира за видовете домашни птици с по-малко стопанско значение, отглеждани за угояване и за носачки. Органът не сметна, че е налице необходимост от специфични изисквания по отношение на мониторинга след пускането на продукта на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                     (6)

                     При оценката на препарата от Bacillus subtilis DSM 29784 беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                     (7)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 юли 2018 година.

                  За Комисията

                  Председател

               Jean-Claude JUNCKER

            (1)  ОВ L 268, 18.10.2003 г., стр. 29.

            (2)  Регламент за изпълнение (ЕС) 2018/328 на Комисията от 5 март 2018 г. за разрешаване на употребата на препарат от Bacillus subtilis DSM 29784 като фуражна добавка за пилета за угояване и пилета, отглеждани за кокошки носачки (притежател на разрешението Adisseo France SAS) (ОВ L 63, 6.3.2018 г., стр. 10).

            (3)  EFSA Journal (Бюлетин на ЕОБХ), 2018; 16(3):5204.

            ПРИЛОЖЕНИЕ

                        Идентификационен номер на добавката

                        Наименование на притежателя на разрешението

                        Добавка

                        Състав, химична формула, описание, метод за анализ

                        Вид или категория на животните

                        Максимална възраст

                        Минимално съдържание

                        Максимално съдържание

                        Други разпоредби

                        Срок на валидност на разрешението

                        CFU/kg пълноценен фураж със съдържание на влага 12 %

                           Категория: „зоотехнически добавки“. Функционална група: „стабилизатори на чревната флора“

                        4b1829

                        Adisseo France SAS

                           Bacillus subtilis DSM 29784

                           Състав на добавката

                        Препарат от Bacillus subtilis DSM 29784 с минимално съдържание на 1 × 1010 CFU/g добавка.
                        В твърдо състояние

                           Характеристика на активното вещество

                        Жизнеспособни спори на Bacillus subtilis DSM 29784

                           Метод за анализ
                            (1)

                        За преброяването на Bacillus subtilis DSM 29784 в добавката, премиксите и фуражите:
                        метод на разстилане върху триптон-соев агар — EN 15784
                        За идентификацията на Bacillus subtilis DSM 29784: Идентификация: пулсова гел електрофореза (PFGE)

                        Видове домашни птици с по-малко стопанско значение, отглеждани за угояване и за носачки

                        —

                        1 × 108

                        —

                                    1.

                                    В упътването за употреба на добавката и премиксите се посочват условията на съхранение и устойчивостта при топлинна обработка.

                                    2.

                                    Разрешава се употребата във фуражи, съдържащи следните разрешени кокцидиостатици: ласалоцид А натрий или диклазурил.

                                    3.

                                    За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за защита на кожата, дихателните пътища и очите

                        20.8.2028 г.

               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.


title: Регламент за изпълнение (ЕС) 2018/1081 на Комисията от 30 юли 2018 година за разрешаване на употребата на препарат от Bacillus subtilis C-3102 (DSM 15544) като фуражна добавка за свине за угояване (притежател на разрешението Asahi Calpis Wellness Co. Ltd, представлявано от Asahi Calpis Wellness Co. Ltd Europe Representative Office) (Текст от значение за ЕИП.)

text:
                  31.7.2018

                  BG

                  Официален вестник на Европейския съюз

                  L 194/137

         РЕГЛАМЕНТ ЗА ИЗПЪЛНЕНИЕ (ЕС) 2018/1081 НА КОМИСИЯТА
         от 30 юли 2018 година
         за разрешаване на употребата на препарат от Bacillus subtilis C-3102 (DSM 15544) като фуражна добавка за свине за угояване (притежател на разрешението Asahi Calpis Wellness Co. Ltd, представлявано от Asahi Calpis Wellness Co. Ltd Europe Representative Office)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:

                     (1)

                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                     (2)

                     Препаратът от Bacillus subtilis C-3102 (DSM 15544), принадлежащ към категорията „зоотехнически добавки“, беше разрешен за срок от десет години като фуражна добавка за пилета за угояване с Регламент (ЕО) № 1444/2006 на Комисията (2); за пилета, отглеждани за кокошки носачки, пуйки, видове птици с по-малко стопанско значение и други декоративни и дивечови птици — с Регламент (ЕС) № 184/2011 на Комисията (3); за отбити прасенца — с Регламент (ЕС) № 333/2010 на Комисията (4); за кокошки носачки и декоративни риби — с Регламент за изпълнение (ЕС) 2016/897 на Комисията (5), и за свине майки, прасенца сукалчета и кучета — с Регламент за изпълнение (ЕС) 2017/2312 на Комисията (6).

                     (3)

                     В съответствие с член 7 от Регламент (ЕО) № 1831/2003 беше подадено заявление за нова употреба на препарата от Bacillus subtilis C-3102 (DSM 15544) за свине за угояване, с искането добавката да се включи в категорията „зоотехнически добавки“.

                     (4)

                     Заявлението бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                     (5)

                     В становището си от 6 март 2018 г. (7) Европейският орган за безопасност на храните („Органът“) заключи, че при предложените условия на употреба препаратът от Bacillus subtilis C-3102 (DSM 15544) не се отразява неблагоприятно върху здравето на животните и на човека, нито върху околната среда, както и че може да подобри зоотехническите показатели при свине за угояване. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                     (6)

                     При оценката на препарата от Bacillus subtilis C-3102 (DSM 15544) беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                     (7)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 юли 2018 година.

                  За Комисията

                  Председател

               Jean-Claude JUNCKER

            (1)  ОВ L 268, 18.10.2003 г., стр. 29.

            (2)  Регламент (ЕО) № 1444/2006 на Комисията от 29 септември 2006 г. относно разрешаването на Bacillus subtilis C-3102 (калспорин) като фуражна добавка (ОВ L 271, 30.9.2006 г., стр. 19).

            (3)  Регламент (ЕС) № 184/2011 на Комисията от 25 февруари 2011 г. за разрешаване на Bacillus subtilis C-3102 (DSM 15544) като хранителна добавка за пилета, отглеждани за кокошки носачки, пуйки, дребни видове птици и други декоративни и дивечови птици (притежател на разрешителното Calpis Co. Ltd., Япония, представляван от Calpis Co. Ltd. Europe Representative Office) (ОВ L 53, 26.2.2011 г., стр. 33).

            (4)  Регламент (ЕС) № 333/2010 на Комисията от 22 април 2010 г. за разрешаване на нова употреба на Bacillus subtilis C-3102 (DSM 15544) като фуражна добавка при отбити прасенца (притежател на разрешителното — Calpis Co. Ltd. Japan, представлявано в Европейския съюз от Calpis Co. Ltd. Europe Representative Office) (ОВ L 102, 23.4.2010 г., стр. 19).

            (5)  Регламент за изпълнение (ЕС) 2016/897 на Комисията от 8 юни 2016 г. за разрешаване на употребата на препарат от Bacillus subtilis (C-3102) (DSM 15544) като фуражна добавка за кокошки носачки и декоративни риби (притежател на разрешението Asahi Calpis Wellness Co. Ltd) и за изменение на регламенти (ЕО) № 1444/2006, (ЕС) № 333/2010 и (ЕС) № 184/2011 по отношение на притежателя на разрешението (ОВ L 152, 9.6.2016 г., стр. 7).

            (6)  Регламент за изпълнение (ЕС) 2017/2312 на Комисията от 13 декември 2017 г. за разрешаване на нова употреба на препарата от Bacillus subtilis C-3102 (DSM 15544) като фуражна добавка за свине майки, прасенца сукалчета и кучета (притежател на разрешението Asahi Calpis Wellness Co. Ltd, представлявано от Asahi Calpis Wellness Co. Ltd Europe Representative Office) (ОВ L 331, 14.12.2017 г., стр. 41).

            (7)  EFSA Journal (Бюлетин на ЕОБХ), 2018; 16(3):5219.

            ПРИЛОЖЕНИЕ

                        Идентификационен номер на добавката

                        Наименование на притежателя на разрешението

                        Добавка

                        Състав, химична формула, описание, метод за анализ

                        Вид или категория на животните

                        Максимална възраст

                        Минимално съдържание

                        Максимално съдържание

                        Други разпоредби

                        Срок на валидност на разрешението

                        CFU/kg пълноценен фураж със съдържание на влага 12 %

                           Категория: „зоотехнически добавки“. Функционална група: „стабилизатори на чревната флора“

                        4b1820

                        Asahi Calpis Wellness Co. Ltd., представлявано в Европейския съюз от Asahi Calpis Wellness Co. Ltd. Europe Representative Office

                           Bacillus subtilis C-3102 (DSM 15544)

                           Състав на добавката

                           Bacillus subtilis C-3102 (DSM 15544) с минимум 1,0 × 1010 CFU/g
                        В твърдо състояние

                           Характеристика на активното вещество

                        Жизнеспособни спори (CFU) на Bacillus subtilis C-3102 (DSM 15544)

                           Метод за анализ
                            (1)

                        Преброяване: метод на разстилане с триптон-соев агар за всички целеви проби (EN 15784:2009)
                        Идентификация: пулсова гел електрофореза (PFGE)

                        Свине за угояване

                        —

                        1,5 × 108

                        —

                                    1.

                                    В упътването за употреба на добавката и премиксите се посочват условията на съхранение и устойчивостта при топлинна обработка.

                                    2.

                                    За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства

                        20.8.2028 г.

               (1)  Подробна информация за методите за анализ може да бъде намерена на интернет адреса на референтната лаборатория: www.irmm.jrc.ec.europa.eu/crl-feed-additives


title: Регламент за изпълнение (ЕС) 2018/1071 на Съвета от 30 юли 2018 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2018/468

text:
                  31.7.2018

                  BG

                  Официален вестник на Европейския съюз

                  L 194/23

         РЕГЛАМЕНТ ЗА ИЗПЪЛНЕНИЕ (ЕС) 2018/1071 НА СЪВЕТА
         от 30 юли 2018 година
         за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2018/468
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (1), и по-специално член 2, параграф 3 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:

                     (1)

                     На 21 март 2018 г. Съветът прие Регламент за изпълнение (ЕС) 2018/468 (2) за прилагане на член 2, параграф 3 от Регламент (ЕО) № 2580/2001, с който се актуализира списъкът на лицата, групите и образуванията, по отношение на които се прилага Регламент (ЕО) № 2580/2001 („списъкът“).

                     (2)

                     Съветът представи на всички лица, групи и образувания изложение на основанията за включването им в списъка, когато това беше осъществимо на практика.

                     (3)

                     С известие, публикувано в Официален вестник на Европейския съюз, Съветът информира лицата, групите и образуванията в списъка, че е решил те да останат включени в него. Съветът информира също така засегнатите лица, групи и образувания за възможността да поискат да им бъдат изложени основанията на Съвета за включването им в списъка, в случай че подобно изложение още не им е било предоставено.

                     (4)

                     Съветът направи преглед на списъка в съответствие с изискванията на член 2, параграф 3 от Регламент (ЕО) № 2580/2001. При този преглед Съветът взе предвид възраженията, представени му от засегнатите, както и актуализираната информация, получена от компетентните национални органи относно статуса на включените в списъка лица и образувания на национално равнище.

                     (5)

                     Съветът се увери, че компетентните органи, посочени в член 1, параграф 4 от Обща позиция 2001/931/ОВППС (3), са взели решения по отношение на всички лица, групи и образувания, че са участвали в терористични действия по смисъла на член 1, параграфи 2 и 3 от Обща позиция 2001/931/ОВППС. Освен това Съветът стигна до заключението, че за лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва да продължат да се прилагат специалните ограничителни мерки, предвидени в Регламент (ЕО) № 2580/2001.

                     (6)

                     Списъкът следва да бъде съответно актуализиран и Регламент за изпълнение (ЕС) 2018/468 следва да бъде отменен,

               ПРИЕ НАСТОЯЩИЯ РЕГЛАМЕНТ:

            Член 1
            Списъкът, предвиден в член 2, параграф 3 от Регламент (ЕО) № 2580/2001, се съдържа в приложението към настоящия регламент.

            Член 2
            Регламент за изпълнение (ЕС) 2018/468 се отменя.

            Член 3
            Настоящият регламент влиза в сила в деня след публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 юли 2018 година.

                  За Съвета

                  Председател

               G. BLÜMEL

            (1)  ОВ L 344, 28.12.2001 г., стр. 70.

            (2)  Регламент за изпълнение (ЕС) 2018/468 на Съвета от 21 март 2018 г. за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2017/1420 (ОВ L 79, 22.3.2018 г., стр. 7).

            (3)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).

            ПРИЛОЖЕНИЕ

               СПИСЪК НА ЛИЦАТА, ГРУПИТЕ И ОБРАЗУВАНИЯТА, ПОСОЧЕНИ В ЧЛЕН 1

            I.   ЛИЦА

                        1.

                        ABDOLLAHI Hamed (известен също като Mustafa Abdullahi), роден на 11.8.1960 г. в Иран. Паспорт №: D9004878.

                        2.

                        AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия.

                        3.

                        AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия.

                        4.

                        ARBABSIAR Manssor (известен също като Mansour Arbabsiar), роден на 6.3.1955 г. или 15.3.1955 г. в Иран. Ирански и американски гражданин. Паспорт №: C2002515 (Иран); Паспорт №: 477845448 (САЩ). № на национален документ за самоличност: 07442833, валиден до 15.3.2016 г. (свидетелство за управление на МПС от САЩ).

                        5.

                        BOUYERI, Mohammed (известен също като Abu ZUBAIR, като SOBIAR, като Abu ZOUBAIR), роден на 8.3.1978 г. в Амстердам (Нидерландия).

                        6.

                        EL HAJJ, Hassan Hassan, роден на 22.3.1988 г. в Zaghdraiya, Sidon, Ливан, канадски гражданин. Паспорт №: JX446643 (Канада).

                        7.

                        IZZ-AL-DIN, Hasan (известен също като GARBAYA, Ahmed, като SA-ID, като SALWWAN, Samir), Ливан, роден през 1963 г. в Ливан, гражданин на Ливан.

                        8.

                        MELIAD, Farah, роден на 5.11.1980 г. в Сидни (Австралия), австралийски гражданин. Паспорт №: M2719127 (Австралия).

                        9.

                        MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith и като WADOOD, Khalid Adbul), роден на 14.4.1965 г. или на 1.3.1964 г. в Пакистан, Паспорт № 488555.

                        10.

                        ȘANLI, Dalokay (известен също като Sinan), роден на 13.10.1976 г. в Pülümür (Турция).

                        11.

                        SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif и като Yusuf Abu-al-Karkh), роден приблизително през 1957 г. в Иран. Адреси: 1) Kermanshah, Иран, 2) военна база Mehran, провинция Ilam, Иран.

                        12.

                        SHAKURI, Ali Gholam, роден около 1965 г. в Техеран, Иран.

                        13.

                        SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani, като Qasem Sulemani), роден на 11.3.1957 г. в Иран. Ирански гражданин. Паспорт №: 008827 (ирански, дипломатически), издаден през 1999 г. Звание: генерал-майор.

                  II.   ГРУПИ И ОБРАЗУВАНИЯ

                        1.

                        „Abu Nidal Organisation“ — „ANO“ (Организация „Абу Нидал“) (известна също като „Fatah Revolutionary Council“ („Революционен съвет на Фатах“), като „Arab Revolutionary Brigades“ („Арабски революционни бригади“), като „Black September“ („Черен септември“), като „Revolutionary Organisation of Socialist Muslims“ („Революционна организация на мюсюлманите социалисти“)).

                        2.

                        Al-Aqsa Martyrs' Brigade („Бригади на мъчениците от Ал-Акса“).

                        3.

                        Al-Aqsa e.V. (Сдружение „Ал-Акса“).

                        4.

                        Babbar Khalsa („Бабар Калса“).

                        5.

                        „Communist Party of the Philippines“ („Комунистическа партия на Филипините“), включително „New People's Army“ — „NPA“, Philippines („Нова народна армия — Филипини“).

                        6.

                        „Gama'a al-Islamiyya“ („Джамаа Ислямия“) (известна също като „Al-Gama'a al-Islamiyya“) („Ислямска общност“ — „IG“).

                        7.

                        „İslami Büyük Doğu Akıncılar Cephesi“ — „IBDA-C“ („Фронт на великите ислямски източни воини“).

                        8.

                        „Hamas“ („Хамас“), включително „Hamas-Izz al-Din al-Qassem“.

                        9.

                        „Hizballah Military Wing“ (Военно крило на ливанската „Хизбула“) (известно също като „Hezbollah Military Wing“, като „Hizbullah Military Wing“, като „Hizbollah Military Wing“, като „Hezballah Military Wing“, като „Hisbollah Military Wing“, като „Hizbu'llah Military Wing“, като „Hizb Allah Military Wing“, като „Jihad Council“ (както и всички единици, които му докладват, включително Организацията за външна сигурност)).

                        10.

                        „Hizbul Mujahideen“ — „HM“ („Муджахидини на Хизбула“).

                        11.

                        „Khalistan Zindabad Force“ — „KZF“ („Силата на Калистан Зиндабад“).

                        12.

                        „Kurdistan Workers' Party“ — „PKK“ („Кюрдска работническа партия“) (известна също като „KADEK“, като „KONGRA-GEL“).

                        13.

                        „Liberation Tigers of Tamil Eelam“ — „LTTE“ („Тигри за освобождение на Тамил Илам“).

                        14.

                        „Ejército de Liberación Nacional“ („Национална армия за освобождение“).

                        15.

                        „Palestinian Islamic Jihad“ — „PIJ“ („Палестински ислямски джихад“).

                        16.

                        „Popular Front for the Liberation of Palestine“ — „PFLP“ („Народен фронт за освобождение на Палестина“).

                        17.

                        „Popular Front for the Liberation of Palestine — General Command“ („Народен фронт за освобождение на Палестина“ — „Главно командване“) (известен също като „PFLP“ — „General Command“).

                        18.

                        „Devrimci Halk Kurtuluș Partisi-Cephesi“ — „DHKP/C“ (известна също като „Devrimci Sol“ („Революционна левица“), като „Dev Sol“) („Революционна армия/фронт/партия за народно освобождение“)).

                        19.

                        „Sendero Luminoso“ — „SL“ („Сияйната пътека“).

                        20.

                        „Teyrbazen Azadiya Kurdistan“ — „TAK“ (известна също като „Kurdistan Freedom Falcons“ („Соколи за свободата на Кюрдистан“), като „Kurdistan Freedom Hawks“ („Ястреби за свободата на Кюрдистан“)).


title: Регламент за изпълнение (ЕС) 2018/1072 на Съвета от 30 юли 2018 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

text:
                  31.7.2018

                  BG

                  Официален вестник на Европейския съюз

                  L 194/27

         РЕГЛАМЕНТ ЗА ИЗПЪЛНЕНИЕ (ЕС) 2018/1072 НА СЪВЕТА
         от 30 юли 2018 година
         за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:

                     (1)

                     На 17 март 2014 г. Съветът прие Регламент (ЕС) № 269/2014.

                     (2)

                     Като част от политиката на Съюза на непризнаване на незаконното анексиране на Крим и Севастопол Съветът разглежда изграждането на Керченския мост като поредно действие, подкопаващо териториалната цялост, суверенитета и независимостта на Украйна.

                     (3)

                     Строителството на този мост и официалното му откриване на 15 май 2018 г. са ключови символични стъпки, които утвърждават контрола на Руската федерация върху незаконно анексираните Крим и Севастопол и допълнително обособяват полуострова от Украйна.

                     (4)

                     Предвид гореизложеното допълнителни образувания следва да бъдат добавени в съдържащия се в приложение I към Регламент (ЕС) № 269/2014 списък на лица, образувания и органи, за които се прилагат ограничителни мерки.

                     (5)

                     Поради това приложение I към Регламент (ЕС) № 269/2014 следва да бъде съответно изменено,

               ПРИЕ НАСТОЯЩИЯ РЕГЛАМЕНТ:

            Член 1
            Образуванията, изброени в приложението към настоящия регламент, се добавят в списъка на образуванията, който се съдържа в приложение I към Регламент (ЕС) № 269/2014.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 юли 2018 година.

                  За Съвета

                  Председател

               G. BLÜMEL

            (1)  ОВ L 78, 17.3.2014 г., стр. 6.

            ПРИЛОЖЕНИЕ
            Списък на образуванията, посочени в член 1:

                           Име

                           Идентифицираща информация

                           Основания

                           Дата на вписване

                           „42.

                           AO ‘Institute Giprostroymost – Saint-Petersburg’
                           АО Институт Гипростроймост – Санкт-Петербург

                           Адрес:

                                       7 Yablochkova street,

                                       Санкт Петербург,

                                       197198 Русия

                                       Уебсайт: http://gpsm.ru

                                       Имейл: office@gpsm.ru

                           АО „Институт Гипростроймост – Санкт-Петербург“ участва в изграждането на Керченския мост чрез проектиране на моста, който свързва Русия с незаконно анексирания Кримски полуостров. Следователно дружеството подкрепя утвърждаването на незаконно анексирания Кримски полуостров като част от Руската федерация, което на свой ред подкопава допълнително териториалната цялост, суверенитета и независимостта на Украйна.

                           31.7.2018 г.

                           43.

                           PJSC Mostotrest
                           ПАО Мостотрест

                           Адрес:

                                       6 Barklaya street,

                                       Bld. 5 Москва,

                                       121087 Русия

                           ПАО „Мостотрест“ участва активно в изграждането на Керченския мост чрез държавна поръчка за поддръжка на моста, който свързва Русия с незаконно анексирания Кримски полуостров. Освен това е собственост на лице (Аркадий Ротенберг), на което вече са наложени ограничителни мерки за действия, подкопаващи суверенитета на Украйна (лице № 92 в настоящото приложение). Следователно дружеството подкрепя утвърждаването на незаконно анексирания Кримски полуостров като част от Руската федерация, което на свой ред подкопава допълнително суверенитета и териториалната цялост, суверенитета и независимостта на Украйна.

                           31.7.2018 г.

                           44.

                           JSC Zaliv Shipyard
                           Судостроительный завод „Залив“

                           Адрес:

                                       4 Tankistov street,

                                       298310 Керч,

                                       Крим

                                       Уебсайт: http://zalivkerch.com

                           Корабостроителният завод „Залив“ участва активно в строителството на нова железопътна линия към Керченския мост, който свързва Русия с незаконно анексирания Кримски полуостров. Следователно дружеството подкрепя утвърждаването на незаконно анексирания Кримски полуостров като част от Руската федерация, което на свой ред подкопава допълнително териториалната цялост, суверенитета и независимостта на Украйна.

                           31.7.2018 г.

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Адрес:

                                       Prospect Vernadskogo 53,

                                       Москва,

                                       119415 Русия

                                       уебсайт: www.ooosgm.com

                           ООО „Стройгазмонтаж“ (груп СГМ) участва активно в изграждането на Керченския мост чрез държавна поръчка за изграждането на моста, който свързва Русия с незаконно анексирания Кримски полуостров.
                           Освен това е собственост на лице (Аркадий Ротенберг), на което вече са наложени ограничителни мерки за действия, подкопаващи суверенитета на Украйна (лице № 92 в настоящото приложение). Следователно дружеството подкрепя утвърждаването на незаконно анексирания Кримски полуостров като част от Руската федерация, което на свой ред подкопава допълнително териториалната цялост, суверенитета и независимостта на Украйна.

                           31.7.2018 г.

                           46.

                           Stroygazmontazh Most OOO
                           OOO Стройгазмонтаж-Мост

                           Адрес:

                                       Barklаya street 6, building 7,

                                       Москва

                                       121087 Русия

                                 Регистрационен номер: 1157746088170
                           Номер на данъчна регистрация: 7730018980
                           Уебсайт: http://kerch-most.ru/tag/sgam-most
                           Имейл: kerch-most@yandex.ru

                           ООО „Стройгазмонтаж-Мост“ е дъщерно дружество на главния изпълнител „Стройгазмонтаж“, който ръководи проекта за строителство на моста през Керченския проток. Освен това е собственост на лице (Аркадий Ротенберг), на което вече са наложени ограничителни мерки за действия, подкопаващи суверенитета на Украйна (лице № 92 в настоящото приложение). Следователно дружеството подкрепя утвърждаването на незаконно анексирания Кримски полуостров като част от Руската федерация, което на свой ред подкопава допълнително териториалната цялост, суверенитета и независимостта на Украйна.

                           31.7.2018 г.

                           47.

                           CJSC VAD
                           AKTSIONERNOE OBSHCHESTVO VAD
                           АО „ВАД“

                           Адрес:
                           133, Chernyshevskogo street, Vologda, Vologodskaya Oblast, 160019 Русия
                           122 Grazhdanskiy Prospect, suite 5, Liter A, Санкт Петербург, 195267 Русия
                           Регистрационен номер: 1037804006811, Русия
                           Номер на данъчна регистрация: 7802059185
                           Уебсайт: www.zaovad.com
                           Имейл: office@zaovad.com

                           АО „ВАД“ е основният изпълнител на изграждането на магистрала „Таврида“ в Крим, на шосето по Керченския мост и на пътищата, осигуряващи достъп до него. Магистрала „Таврида“ ще осигурява транспортния достъп до Крим чрез система от новоизградени пътища, които да служат като основна връзка с Керченския мост. Следователно АО „ВАД“ подкрепя утвърждаването на незаконно анексирания Кримски полуостров като част от Руската федерация, което съответно подкопава допълнително териториалната цялост, суверенитета и независимостта на Украйна.

                           31.7.2018 г.“


title: Регламент за изпълнение (ЕС) 2018/1073 на Съвета от 30 юли 2018 година за прилагане на член 21, параграф 2 от Регламент (ЕС) 2016/44 относно ограничителни мерки с оглед на положението в Либия

text:
                  31.7.2018

                  BG

                  Официален вестник на Европейския съюз

                  L 194/30

         РЕГЛАМЕНТ ЗА ИЗПЪЛНЕНИЕ (ЕС) 2018/1073 НА СЪВЕТА
         от 30 юли 2018 година
         за прилагане на член 21, параграф 2 от Регламент (ЕС) 2016/44 относно ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (EС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (1), и по-специално член 21, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:

                     (1)

                     На 18 януари 2016 г. Съветът прие Регламент (ЕС) 2016/44.

                     (2)

                     В съответствие с член 21, параграф 6 от Регламент (ЕС) 2016/44 Съветът направи преглед на списъка на посочените лица и образувания, който се съдържа в приложение III към посочения регламент.

                     (3)

                     Съветът стигна до заключението, че едно лице не следва повече да фигурира в списъка на лицата и образуванията, който се съдържа в приложение III към Регламент (ЕС) 2016/44.

                     (4)

                     Поради това приложение III към Регламент (ЕС) 2016/44 следва да бъде съответно изменено,

               ПРИЕ НАСТОЯЩИЯ РЕГЛАМЕНТ:

            Член 1
            Приложение III към Регламент (ЕС) 2016/44 се изменя, както е посочено в приложението към настоящия регламент.

            Член 2
            Настоящият регламент влиза в сила в деня след публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 юли 2018 година.

                  За Съвета

                  Председател

               G. BLÜMEL

            (1)  ОВ L 12, 19.1.2016 г., стр. 1.

            ПРИЛОЖЕНИЕ
            В Регламент (ЕС) 2016/44, приложение III („Списък на физическите и юридическите лица, образуванията и органите, посочени в член 6, параграф 2“), част А. (Лица), вписване № 3 (относно ASHKAL, Omar) се заличава и оставащите вписвания се преномерират съответно.


title: Регламент за изпълнение (ЕС) 2018/1074 на Съвета от 30 юли 2018 година за прилагане на Регламент (ЕС) 2017/1509 относно ограничителни мерки срещу Корейската народнодемократична република

text:
                  31.7.2018

                  BG

                  Официален вестник на Европейския съюз

                  L 194/32

         РЕГЛАМЕНТ ЗА ИЗПЪЛНЕНИЕ (ЕС) 2018/1074 НА СЪВЕТА
         от 30 юли 2018 година
         за прилагане на Регламент (ЕС) 2017/1509 относно ограничителни мерки срещу Корейската народнодемократична република
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република и за отмяна на Регламент (ЕО) № 329/2007 (1), и по-специално член 47, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:

                     (1)

                     На 30 август 2017 г. Съветът прие Регламент (ЕС) 2017/1509.

                     (2)

                     В съответствие с член 47а, параграф 1 от Регламент (ЕС) 2017/1509 Съветът направи преглед на списъка на посочените лица и образувания, който се съдържа в приложения XV, XVI, XVII и XVIII към посочения регламент.

                     (3)

                     Съветът стигна до заключението, че следва да се актуализират някои вписвания за лицата и образуванията, включени в приложения XV и XVI към Регламент (ЕС) 2017/1509.

                     (4)

                     Поради това приложения XV и XVI към Регламент (ЕС) 2017/1509 следва да бъдат съответно изменени,

               ПРИЕ НАСТОЯЩИЯ РЕГЛАМЕНТ:

            Член 1
            Приложения XV и XVI към Регламент (ЕС) 2017/1509 се изменят съгласно приложението към настоящия регламент.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 юли 2018 година.

                  За Съвета

                  Председател

               G. BLÜMEL

            (1)  ОВ L 224, 31.8.2017 г., стр. 1.

            ПРИЛОЖЕНИЕ

               1.
               В приложение XV към Регламент (ЕС) 2017/1509 раздел „а) Физически лица, посочени в съответствие с член 34, параграф 4, буква а)“ се изменя, както следва:

                           а)

                           съществуващите вписвания се преномерират 1 — 30;

                           б)

                           вписванията по-долу се заменят, както следва:

                                       Име
                                       (и евентуални псевдоними)

                                       Идентификационни данни

                                       Дата на посочване

                                       Основания

                                       „3.

                                       HYON Chol-hae (известен още като HYON Chol Hae)

                                       Дата на раждане: 1934 г.
                                       Място на раждане: Манджурия, Китай.

                                       22.12.2009 г.

                                       Маршал от Корейската народна армия от април 2016 г. насам. Бивш заместник-директор на отдела по обща политика на Корейската народна армия (военен съветник на покойния Kim Jong-Il). Избран за член на Централния комитет на Корейската работническа партия през май 2016 г. на Седмия конгрес на Корейската работническа партия, на който партията приема решение да продължи ядрената програма на КНДР.

                                       6.

                                       PAK Jae-gyong (известен още като Chae-Kyong; PAK Jae Gyong)

                                       Дата на раждане: 1933 г.
                                       Номер на паспорта: 554410661

                                       22.12.2009 г.

                                       Бивш заместник-директор на отдела по обща политика на Народните въоръжени сили и бивш заместник-директор на бюрото по материално-техническо осигуряване на Народните въоръжени сили (военен съветник на покойния Kim Jong-II). Присъства при инспекцията на KIM Jong Un на командването на Стратегическите ракетни сили. Член на Централния комитет на Корейската работническа партия.

                                       16.

                                       KIM Jong-gak (известен още като KIM Jong Gak)

                                       Дата на раждане: 20.7.1941 г.
                                       Място на раждане: Пхенян, КНДР

                                       20.5.2016 г.

                                       Бивш директор на отдела по обща политика на Корейската народна армия. Вицемаршал от Корейската народна армия, ректор на Военния университет Kim Il-Sung, бивш член на Централната военна комисия на Корейската работническа партия, която е основен орган по въпросите на националната отбрана на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                                       18.

                                       KIM Won-hong (известен още като KIM Won Hong)

                                       Дата на раждане: 7.1.1945 г.
                                       Място на раждане: Пхенян, КНДР
                                       Номер на паспорта: 745310010

                                       20.5.2016 г.

                                       Генерал. Първи заместник-директор на отдела по обща политика на Корейската народна армия. Бивш директор на отдела за държавна сигурност. Бивш министър на държавната сигурност. Член на Централната военна комисия на Корейската работническа партия и Националната комисия по отбрана, която е основен орган по въпросите на националната отбрана в КНДР, преди да бъде преобразувана в Комисия по държавните въпроси, като това са основните органи по въпросите на националната отбрана в КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                                       21.

                                       SON Chol-ju (известен още като SON Chol Ju)

                                       20.5.2016 г.

                                       Генерал-полковник от Корейската народна армия. Заместник-директор по организационните въпроси на Корейската народна армия и бивш политически директор на военновъздушните сили и противовъздушната отбрана, който наблюдава развитието на модернизираните противовъздушни ракети. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.“

               2.

                  В приложение XV към Регламент (ЕС) 2017/1509 раздел „б) Юридически лица, образувания и органи, посочени в съответствие с член 34, параграф 4, буква а)“ съществуващите вписвания се преномерират 1 — 5.

               3.
               В приложение XV към Регламент (ЕС) 2017/1509 раздел „в) Физически лица, посочени в съответствие с член 34, параграф 4, буква б)“ се изменя, както следва:

                           а)

                           вписванията по-долу се заменят, както следва:

                                       Име
                                       (и евентуални псевдоними)

                                       Идентификационни данни

                                       Дата на посочване

                                       Основания

                                       „10.

                                       DJANG Tcheul Hy
                                       (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchou-lhy, Kim Tcheul-hy)

                                       Дата на раждане: 11.5.1950 г.
                                       Място на раждане: Kangwon

                                       20.4.2018 г.

                                       DJANG Tcheul Hy, заедно със съпруга си KIM Yong Nam, сина си KIM Su Gwang и снаха си KIM Kyong Hui, участва в схема с измамни финансови практики, които биха могли да допринесат за ядрените програми на КНДР или за програмите на КНДР, свързани с балистични ракети или с други оръжия за масово унищожение. Била е собственик на няколко банкови сметки в Съюза, открити от на нейно име от сина ѝ KIM Su Gwang. Участвала е в няколко банкови превода от сметки на снаха ѝ KIM Kyong Hui към банкови сметки извън Съюза.

                                       11.

                                       KIM Su Gwang
                                       (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)

                                       Дата на раждане: 18.8.1976 г.
                                       Място на раждане: Пхенян, КНДР
                                       Дипломат в посолството на КНДР в Беларус

                                       20.4.2018 г.

                                       Според експертната група KIM Su Gwang е служител на Reconnaissance General Bureau (Главна разузнавателна служба) — образувание, което е посочено от ООН. Той и баща му KIM Yong Nam се сочат от експертната група като участващи в схема от финансови практики, които биха могли да допринесат за ядрените програми на КНДР или за програмите на КНДР, свързани с балистични ракети или с други оръжия за масово унищожение. KIM Su Gwang е открил многобройни банкови сметки в няколко държави членки, включително на името на членове на своето семейство. Участвал е в различни мащабни банкови преводи към банкови сметки в Съюза или към сметки извън Съюза по времето, през което работи като дипломат, включително към сметки на името на своята съпруга KIM Kyong Hui.“

                           б)

                           вписванията се преномерират 1 — 6;

               4.
               В приложение XVI към Регламент (ЕС) 2017/1509, раздел „Списък на лицата, образуванията и органите, посочени в член 34, параграфи 1 и 3“, подраздел „а) Физически лица“ следното вписване се заменя, както следва:

                           Име
                           (и евентуални псевдоними)

                           Идентификационни данни

                           Дата на посочване

                           Основания

                           „4.

                           JON Chol Young,
                           известен още като JON Chol Yong

                           Номер на паспорта: 563410192
                           Дипломат в посолството на КНДР в Ангола
                           Дата на раждане: 30.4.1975 г.

                           22.1.2018 г.

                           Представител в Ангола на Green Pine Associated Corporation и дипломат на КНДР, акредитиран в Ангола.
                           Green Pine е посочено от ООН за дейности, включващи нарушаване на оръжейното ембарго на ООН. Green Pine е преговаряло за сключване на договор за преоборудване на анголските военноморски плавателни съдове в нарушение на забраните, наложени с резолюции на Съвета за сигурност на ООН.“


title: Регламент за изпълнение (ЕС) 2018/1075 на Комисията от 27 юли 2018 година за подновяване на одобрението на активното вещество Ampelomyces quisqualis — щам AQ10, като активно вещество с нисък риск в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП.)

text:
                  31.7.2018

                  BG

                  Официален вестник на Европейския съюз

                  L 194/36

         РЕГЛАМЕНТ ЗА ИЗПЪЛНЕНИЕ (ЕС) 2018/1075 НА КОМИСИЯТА
         от 27 юли 2018 година
         за подновяване на одобрението на активното вещество Ampelomyces quisqualis — щам AQ10, като активно вещество с нисък риск в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 22, параграф 1 във връзка с член 20, параграф 1 от него,
         като има предвид, че:

                     (1)

                     С Директива 2005/2/ЕО на Комисията (2)
                        Ampelomyces quisqualis — щам AQ10, бе включен като активно вещество в приложение I към Директива 91/414/ЕИО на Съвета (3).

                     (2)

                     Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).

                     (3)

                     Срокът на одобрението на активното вещество Ampelomyces quisqualis — щам AQ10, определен в част А от приложението към Регламент за изпълнение (ЕС) № 540/2011, изтича на 31 юли 2018 г.

                     (4)

                     В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бе подадено заявление за подновяване на одобрението на Ampelomyces quisqualis — щам AQ10.

                     (5)

                     Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.

                     (6)

                     Държавата членка докладчик изготви доклад за оценка във връзка с подновяването, като се консултира с държавата членка съдокладчик, и на 25 ноември 2016 г. го представи на Европейския орган по безопасност на храните („Органа“) и на Комисията.

                     (7)

                     Органът изпрати доклада за оценка във връзка с подновяването на заявителя и на държавите членки за коментар и препрати на Комисията получените коментари. Освен това Органът публикува допълнителното обобщено досие.

                     (8)

                     На 20 ноември 2017 г. Органът предаде на Комисията заключението си (6) за това дали може да се очаква Ampelomyces quisqualis — щам AQ10, да отговаря на критериите за одобряване, предвидени в член 4 от Регламент (ЕО) № 1107/2009. На 23 март 2018 г. Комисията представи проекта на доклад във връзка с подновяването на одобрението на Ampelomyces quisqualis — щам AQ10, пред Постоянния комитет по растенията, животните, храните и фуражите.

                     (9)

                     На заявителя бе дадена възможност да представи забележките си по доклада във връзка с подновяването на одобрението.

                     (10)

                     Бе установено, че предвидените в член 4 от Регламент (ЕО) № 1107/2009 критерии за одобряване са изпълнени по отношение на един или повече представителни видове употреба на най-малко един продукт за растителна защита, съдържащ Ampelomyces quisqualis — щам AQ10.

                     (11)

                     Оценката на риска във връзка с подновяването на одобрението на Ampelomyces quisqualis — щам AQ10, се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи Ampelomyces quisqualis — щам AQ10. Поради това е целесъобразно да отпадне ограничението за употреба само като фунгицид.

                     (12)

                     Освен това Комисията счете, че Ampelomyces quisqualis — щам AQ10, представлява активно вещество с нисък риск по смисъла на член 22 от Регламент (ЕО) № 1107/2009. Ampelomyces quisqualis — щам AQ10, отговаря на условията, посочени в точка 5 от приложение II към Регламент (ЕО) № 1107/2009. Ampelomyces quisqualis — щам AQ10, е щам на микроорганизъм, който с оглед на предвидените видове употреба, вероятно представлява ниско ниво на риск за хората, животните и околната среда. Освен това Ampelomyces quisqualis — щам AQ10, е щам на микроорганизъм (гъба), който не е патогенен за хората, не е свързан с познатите патогени по хората, животните или растенията, и за който не е известно да има множествена резистентност по отношение на антимикробни средства, използвани в хуманната или във ветеринарната медицина.

                     (13)

                     Поради това е целесъобразно одобрението на Ampelomyces quisqualis — щам AQ10, като вещество с нисък риск да бъде подновено.

                     (14)

                     В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия.

                     (15)

                     В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него приложението към Регламент за изпълнение (ЕС) № 540/2011 следва да бъде съответно изменено.

                     (16)

                     С Регламент за изпълнение (ЕС) 841/2017 на Комисията (7) срокът на одобрението на Ampelomyces quisqualis — щам AQ10, бе удължен до 31 юли 2018 г., за да се даде възможност процедурата по подновяване да приключи, преди срокът на одобрението да изтече. Като се има предвид, че срокът на одобрението на активно вещество изтича на 31 юли 2018 г., настоящият регламент следва да се прилага от 1 август 2018 г.

                     (17)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Подновяване на одобрението на активното вещество
            Одобрението на активното вещество Ampelomyces quisqualis — щам AQ10, посочено в приложение I, се подновява при предвидените в същото приложение условия.

            Член 2
            Изменения на Регламент за изпълнение (ЕС) № 540/2011
            Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.

            Член 3
            Влизане в сила и дата на прилагане
            Настоящият регламент влиза в сила в деня след деня на публикуването му в Официален вестник на Европейския съюз.

            Той се прилага от 1 август 2018 г.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 юли 2018 година.

                  За Комисията

                  Председател

               Jean-Claude JUNCKER

            (1)  ОВ L 309, 24.11.2009 г., стр. 1.

            (2)  Директива 2005/2/ЕО на Комисията от 19 януари 2005 г. за изменение на Директива 91/414/ЕИО на Съвета с цел включване на Ampelomyces quisqualis и Gliocladium atenulatum като активни вещества. (ОВ L 20, 22.1.2005 г., стр. 15).

            (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

            (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

            (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

            (6)  EFSA Journal (Бюлетин на ЕОБХ) 2017; 15(11):5078, стр. 24. doi:10.2903/j.efsa.2017.5078 Достъпен на следния интернет адрес: www.efsa.europa.eu

            (7)  Регламент за изпълнение (ЕС) 2017/841 на Комисията от 17 май 2017 година за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества алфа-циперметрин, Ampelomyces quisqualis, щам: aq 10, беналаксил, бентазон, бифеназат, бромоксинил, карфентразон-етил, хлорпрофам, циазофамид, десмедифам, дикват, DPX KE 459 (флупирсулфурон-метил), етоксазол, фамоксадон, фенамидон, флумиоксазин, форамсулфурон, Gliocladium catenulatum, щам: j1446, имазамокс, изоксафлутол, ламинарин, металаксил-m, метоксифенозид, милбемектин, оксасулфурон, пендиметалин, фенмедифам, пиметрозин, s-метолахлор и трифлоксистробин (ОВ L 125, 18.5.2017 г., стр. 12).

            ПРИЛОЖЕНИЕ I

                        Популярно наименование, идентификационни номера

                        Наименование по IUPAC

                        Чистота (1)

                        Дата на одобрението

                        Изтичане срока на одобрението

                        Специфични разпоредби

                           Ampelomyces quisqualis — щам AQ10

                        Не е приложимо

                        Минимално съдържание на жизнеспособни спори:
                        3,0 × 1012 CFU/kg

                        1 август 2018 г.

                        1 август 2033 г.

                        За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на Ampelomyces quisqualis — щам AQ10, и по-специално допълнения I и II към него.
                        При тази цялостна оценка държавите членки следва да обръщат особено внимание на защитата на боравещите с активното вещество и на работниците, като се има предвид, че микроорганизмите се смятат за потенциални сенсибилизатори per se, и като се гарантира, че използването на подходящи средства за лична защита е включено като условия за употреба.
                        Производителят осигурява стриктното поддържане на екологичните условия и анализ за контрол на качеството по време на производствения процес.
                        Когато е целесъобразно, условията за употреба включват мерки за ограничаване на риска.

               (1)  Допълнителни подробности за идентичността и спецификацията на активното вещество са представени в доклада за преразглеждане.

            ПРИЛОЖЕНИЕ II
            Приложението към Регламент за изпълнение (ЕС) № 540/2011 се изменя, както следва:

                        1)

                        в част А вписването за Ampelomyces quisqualis — щам AQ10, се заличава;

                        2)

                        в част Г се добавя следното вписване:

                                    Номер

                                    Популярно наименование, идентификационни номера

                                    Наименование по IUPAC

                                    Чистота (1)

                                    Дата на одобрението

                                    Изтичане срока на одобрението

                                    Специфични разпоредби

                                    „14

                                       Ampelomyces quisqualis — щам AQ10

                                    Не е приложимо

                                    Минимално съдържание на жизнеспособни спори:
                                    3,0 × 1012 CFU/kg

                                    1 август 2018 г.

                                    1 август 2033 г.

                                    За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на Ampelomyces quisqualis — щам AQ10, и по-специално допълнения I и II към него.
                                    При тази цялостна оценка държавите членки следва да обръщат особено внимание на защитата на боравещите с активното вещество и на работниците, като се има предвид, че микроорганизмите се смятат за потенциални сенсибилизатори per se, и като се гарантира, че използването на подходящи средства за лична защита е включено като условия за употреба.
                                    Производителят осигурява стриктното поддържане на екологичните условия и анализ за контрол на качеството по време на производствения процес.
                                    Когато е целесъобразно, условията за употреба включват мерки за ограничаване на риска.“

               (1)  Допълнителни подробности за идентичността и спецификацията на активното вещество са представени в доклада за преразглеждане.


title: Регламент за изпълнение (ЕС) 2018/1208 на Комисията от 27 август 2018 година относно класирането на някои стоки в Комбинираната номенклатура

text:
                  30.8.2018

                  BG

                  Официален вестник на Европейския съюз

                  L 220/4

         РЕГЛАМЕНТ ЗА ИЗПЪЛНЕНИЕ (ЕС) 2018/1208 НА КОМИСИЯТА
         от 27 август 2018 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:

                     (1)

                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                     (2)

                     С Регламент (ЕИО) № 2658/87 са определени общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                     (3)

                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                     (4)

                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

                     (5)

                     Мерките, предвидени в настоящия регламент, са в съответствие със становището на Комитета по Митническия кодекс,

               ПРИЕ НАСТОЯЩИЯ РЕГЛАМЕНТ:

            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 на същата таблица.

            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.

            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 август 2018 година.

                  За Комисията,

                  от името на председателя,

               Stephen QUEST

                  Генерален директор

                  Генерална дирекция „Данъчно облагане и Митнически съюз“

            (1)  ОВ L 269, 10.10.2013 г., стр. 1.

            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

            ПРИЛОЖЕНИЕ

                        Описание на стоките

                        Класиране
                        (Код по КН)

                        Основания

                        (1)

                        (2)

                        (3)

                        Електрически аналогов апарат със сензор (т. нар. „кислороден анализатор“) с приблизителни размери 240 × 220 × 200 mm и приблизително тегло 4,3 kg.
                        Апаратът използва кулометрична технология, с която открива и измерва разтворен кислород, и парамагнитна технология, с която измерва с точност процентното съдържание на кислород в потоци от чист газ и фон от множество газове. Той е снабден с LCD монитор, който показва резултатите от измерването. Разполага също със звукова и визуална аларма; изходи за аналогови и цифрови сигнали и двупосочна серийна комуникация.
                        Апаратът се използва в промишленото производство и контрола на качеството на газа.

                        9027 10 10

                        Класирането се определя от общи правила 1, 3, буква б) и 6 за тълкуване на Комбинираната номенклатура и от описанието на кодове по КН 9027 , 9027 10  и 9027 10 10 .
                        Апаратът притежава характеристики и функции на апарат за физичен или химичен анализ (анализатор на газове или на дим) от позиция 9027 . Вж. също Обяснителните бележки към Хармонизираната система (ОБХС) за позиция 9027 , първи параграф, точка 8), която обхваща електрически анализатори на газове или на дим за определяне и измерване на съдържанието на газове, използвани за анализ на горивни или изгорели газове в коксови пещи, добивни предприятия за газ, доменни пещи и т.н.
                        Изключва се класиране в позиция 9026  като инструменти или апарати за измерване или контрол на дебита, нивото, налягането или другите променливи характеристики на течности или газове, тъй като инструментите и апаратите за физични или химични анализи са обхванати по-специално от позиция 9027  (вж. също Обяснителните бележки към ХС за позиция 9026 , първи параграф, изключение г).
                        Апаратът е съставно изделие по смисъла на Общо правило 3, буква б) и трябва да се класира съобразно компонента, който придава основния характер на изделието. Счита се, че откриването и измерването на кислород в газ е функцията, която придава основния характер на апарата.
                        Поради това апаратът трябва да бъде класиран в код по КН 9027 10 10 , като електронен анализатор на газове или дим.


title: Регламент за изпълнение (ЕС) 2018/1207 на Комисията от 27 август 2018 година относно класирането на някои стоки в Комбинираната номенклатура

text:
                  30.8.2018

                  BG

                  Официален вестник на Европейския съюз

                  L 220/1

         РЕГЛАМЕНТ ЗА ИЗПЪЛНЕНИЕ (ЕС) 2018/1207 НА КОМИСИЯТА
         от 27 август 2018 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:

                     (1)

                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                     (2)

                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                     (3)

                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                     (4)

                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

                     (5)

                     Мерките, предвидени в настоящия регламент, са в съответствие със становището на Комитета по Митническия кодекс,

               ПРИЕ НАСТОЯЩИЯ РЕГЛАМЕНТ:

            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.

            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.

            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 август 2018 година.

                  За Комисията,

                  от името на председателя,

               Stephen QUEST

                  Генерален директор

                  Генерална дирекция „Данъчно облагане и Митнически Съюз“

            (1)  ОВ L 269, 10.10.2013 г., стр. 1.

            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

            ПРИЛОЖЕНИЕ

                        Описание на стоките

                        Класиране
                        (код по КН)

                        Основания

                        (1)

                        (2)

                        (3)

                        Артикул, изработен от горещо валцувана нелегирана стомана, с покритие, изработено от никелово-сребърна сплав.
                        Той е представен под формата на кръгла капачка (диаметър 2,7 cm) с леко понижен център, свит навътре, за да образува хлътване, с малки въздушни празнини в свитата част. Капачката е свързана към кухо резбовано стебло (диаметър 0,5 cm). Общата дължина на артикула е 2,5 cm.
                        Предназначението на артикула е да се използва като настройващ елемент в определен тип лентови филтри (тези лентови филтри се използват в базовите станции на клетъчните мрежи за предаването на сигнали с определени честоти), отрязващи горните и долните честоти, чрез завиване на артикула в шасито на лентовия филтър.
                        Той е основен елемент в процеса на настройка. В процеса на настройка на кръглата капачка действа като резонатор. Всяко увреждане на повърхността на тази кръгла капачка води до изкривяване на вълните в радиочестотния спектър.
                        Вж. изображението (*1).

                        8517 70 00

                        Класирането се определя от общи правила 1 и 6 за тълкуване на Комбинираната номенклатура, бележка 2, буква б) към раздел XVI и от описанието на кодове по КН 8517  и 8517 70 00 .
                        Тъй като предназначението на артикула не е да скрепва или фиксира изделия, той не може да бъде класиран като винт или като болт. Следователно той не може да се счита за част за обща употреба, както е посочено в бележка 2 към раздел XV. Затова се изключва класиране в позиция 7318 .
                        Артикулът представлява част от базовите станции за клетъчни мрежи по смисъла на забележка 2, буква б) към раздел XVI, тъй като той е от съществено значение за тяхната експлоатация, дължащо се специфичната конструкция и размери на артикула, и не може да бъде използван за други цели (вж. Дело C-152/10 Unomedical ECLI:EU:C:2011:402, т. 29).
                        Следователно артикулът трябва да бъде класиран в код по КН 8517 70 00  като част от апарати за предаването или приемането на глас, изображения или други данни по безжична мрежа.

               (*1)  Изображението е само за информация.